کریم دشتی
 واجہ کریم دشتی 1939 ءَ دشت کنچتی ءَ ودی بوت، بنداتی وانگ ، پرائمری اسکول کوشکلاتءَ ،دہمی کلاس 1960ءَماں تربتءِ اسکولءَ ءُ پدا گورنمنٹ ڈگری کالج ءَ شُت۔1964ءَ چہ پنجاب بورڈءَ بی۔اے کُت۔چیزے وہداں ”ٹرایبل پبلیسٹی آرگنائزیشن“ ءَ کارے کُت۔چرے کارءَ دلپروشی ءَ پد ماں تربت کلاتک ءِ اسکولءَ ہیڈماسٹرءِ بستارءَ کارے کُت۔ 20 اگست 1965ءَ واجہءِ دستگیری (گرفتاری)ءِ آرڈر بت اَنت۔ءُ اے کارے یلہ داتءُ ماں ارب ہستان ءَ درانڈیہہ بوت۔ دراجیں مدتے ءَ پدوتی ڈیہہ ءَ اتک ءُ ملک ءُ ڈگارانی سرا زمین داری ئےکُت۔ راجی ، چاگردیءُلبزانکی کاراں دست گلاش اَت کہ سیاہیں زردوئی ءِ نادراہیءَ گوْر جت۔ بلے اے نادراہی ءَ آئی ءِ مڑاہ ءُ میار جلّی ءِ دیم داشت نکت۔ دانکہ آئی ءِ کوہیں جگرءِ چنڈے سر اتکگ ات ءُ نہ دگے کسے ءَرا مارگءَ اشت ئے کہ من نادراہاں ءُ پہ شانے زندگ ات بلے زند ءُ مرگءِ ھمے جنگ 1984 ءَ 45 سالءِ اُمر ءَ ہلاس بوت ءُ مرگ سوبین بوت۔ بلے کریم دشتی نمیران بوت۔…
 تو بچار شان ءَ کہ مر تگ انگتہ ملّیت کریم
 سر ماں ھاکاں کپتگ ءُ پگرءَ چہ سرداری نہ شُت